इनडोर फोटो सैशन के समय ज्यादातर फोटोग्राफर फ्लैश का इस्तेमाल करते हैं, इसलिए आप डार्क मेकअप कर सकती हैं। होंठों पर गाढ़े रंग की लिपस्टिक लगा सकती हैं और आंखों को हैवी मेकअप का टच दे सकती हैं। भूल कर भी हैवी ब्लशर की ज्यादा कोटिंग न करें क्योंकि ऐसे में मेकअप जरूरत से ज्यादा नजर आता है। इसके अलावा फाऊंडेशन का चुनाव करते समय यैलो टोन वाला फाऊंडेशन इस्तेमाल कर सकती हैं। मेकअप करते समय लाइट कंसीलर का इस्तेमाल करें।